Държавен вестник, бр. 74, 2024 г., стр. 35

БРОЙ  74	
Д Ъ Р Ж А В Е Н  В Е С Т Н И К 	
СТР.  35   
услуги и подкрепа, дори след като приключи 
участието им в Специализираната програма.
6. Подобрени междуинституционални отно­
шения: Консултативният център може да по­
могне за изграждането на по-добри отношения 
между различните институции, участващи в 
борбата с домашното насилие, като органи на 
МВР, прокуратура, съд, дирекции „Социално 
подпомагане“ и неправителствени организа­
ции. Подобрените отношения могат да доведат 
до по-добра координация и сътрудничество, 
което е от решаващо значение за ефективната 
превенция и защита от домашно насилие.
Критерии за оценка в края на програмата
Прави се оценка на всеки участник в 
програмата за всеки раздел от въпросника по 
скала от 0 до 5 и се изготвя заключителен 
доклад и препоръка към съответното лице 
да продължи индивидуално консултирането.
5 = пълно активно участие
4 = активно участие
3 = средно участие
2 = слабо участие
1 = твърде слабо участие
0 = не знам, не разполагам с достатъчно 
данни, не съм сигурен.
След приключване на цикъла от занятия 
се попълва анкетата:
Анкета
.............................................................................
(име и фамилия на участника в програмата)
Водещ група ......................................................
Дата ....................................................................
 Посещение: Идва навреме на групови сесии, 
говори с останалите членове на групата. 
Предупреждава, ако отсъства, и обяснява 
причините за това.
 Отхвърля насилието: Престава да упраж­
нява насилие по отношение на партньора, 
децата и други лица. Не ги заплашва, 
унижава и манипулира.
 Трезвеност: Не използва изменящи съзна­
нието вещества. Взема участие в програма 
за лечение на алкохолизъм (наркома­
нии) – по направление на съда.
 Признание: Признава, че прилага физическо 
и психическо насилие. Поема отговорност 
за действията си. Разбира, че насилието 
усложнява проблема.
 Прилагане на нови методи: Съзнателно 
се старае да избегне насилието (използва 
методите „стоп – почивка“, „разговор със 
самия себе си“, принципите за решаване 
на конфликти и др. методи). Изпълнява 
съветите на водещия.
 Търси помощ: Търси информация за но­
вите възможности да се разговаря за това 
с останалите членове на групата. Обръща 
се към тях за помощ.
 Осъзнава процеса: Позволява на другите 
да се изказват. Оценява участието на ос­
таналите членове от групата. Задава ясни 
въпроси. Приема критичните забележки 
на водещия.
 Активно участие: Езикът на тялото и не­
вербалното поведение показват внимание 
и заинтересованост. Поддържа зрителен 
контакт и говори с чувство. При обсъжда­
нето се връща към темата на дискусията.
 Откритост: Показва вътрешната си борба, 
чувства страх и съмнение в себе си. Не 
скрива и не избягва трудностите. Не пре­
небрегва защитните механизми.
 Такт и внимание: Отнася се с уважение 
към партньора. Не приема вулгарния език. 
Не унижава и обръща внимание на това, 
че другите постъпват така.
 Отговорност във финансовите въпро­
си: Съставя си финансов план. Редовно 
плаща дълговете си, ако има такива.
Оценка:
 След 2 месеца участие в програмата
 След 4 месеца участие в програмата
 След приключване на програмата
Приложение № 5
към чл. 74
Методика за оценка на риска по чл. 15, ал. 4 
от Закона за защита от домашното насилие
I. Предмет и цел
Методиката насочва съда в производството 
за налагане на мерки за защита от домашно 
насилие – как да идентифицира и да извърши 
оценка на риска, както и да посочи различните 
фактори, които определят противоправното 
поведение, като се измерва и степента, в 
която даден фактор може да бъде причина за 
повторно извършване на домашно насилие.
Методиката има за цел да посочи различ­
ните фактори, които определят противоправ­
ното поведение, като се измерва и степента, 
в която даден фактор може да бъде причина 
за повторно извършване на домашно насилие.
Когато се разглеждат случаи на домашно 
насилие, оценката на риска има за цел да 
идентифицира и оцени възможните рискове 
от последващо насилие, ескалация на наси­
лието или дори смъртоносно насилие, т.е. 
вероятността дадено насилствено действие 
да се повтори в бъдеще.
Методиката за оценка на риска е струк­
туриран инструмент, който има за цел да 
обективира значими характеристики и об­
стоятелства, свързани с лицето, извършител 
на домашно насилие.
Методиката за оценка на риска предполага 
съдът да съобрази факта, че рискът е динами­
чен и неговата интензивност може бързо да 
се промени, поради което съдилищата следва 
служебно да събират и оценяват всяка отно­